Esmaspäeval, 28. mail vaadati üle tänavu 13. aprillil sündinud amuuri leopardi kutsikad.
Paljudele muret valmistava kõvera kaelaga kutsika silmanägemine on hea, kõrvad haiged ei ole. Kutsikale tehti vitamiini süst ja tal masseriti kaela, mis paistis talle meeldivat. Loomaaia veterinaari seisukoht on, et kõverkaelsus võib kutsika suureks kasvades kaduda.
Kõik kutsikad kaaluvad 2,5 kg. Kuna kutsikad söövad juba iseseisvalt liha, antakse neile lihaga ka vitamiine lisaks.
Kutsikaid kontrollitakse regulaarselt, just nii tihti kui vaja on.